**רכז/ת קשרי "אקדמיה – קהילה" בקמפוס רחובות – היחידה למעורבות חברתית**

חזון היחידה למעורבות חברתית הוא להיות מגדלור המקדם חיבור ומפגש בלתי-אמצעי בין האוניברסיטה העברית לקהילות המגוונות ביניהן היא שוכנת, באמצעות פעילויות המהוות חלק בלתי נפרד מהמסלול הסטודנטיאלי.

היחידה שואפת לפיתוח וקידום מודעות, מעורבות ואחריות חברתית בקרב כלל הסטודנטים הלומדים באוניברסיטה, כמי שעתידים להיות דור המנהיגות של המחר, מתוך אמונה ורצון לקדם ערכים של שוויון הזדמנויות, ערבות הדדית ואחריות חברתית, במטרה לחזק את החוסן החברתי של החברה הישראלית.

**תפקיד רכז/ת קשרי אקדמיה-קהילה:**

התפקיד מיועד להגדיל את העשייה הקהילתית במסגרת הפעילות האקדמית בקמפוס רחובות, תוך מתן מענה לצרכים ומאפיינים של סטודנטים וסגל בקמפוס וחיבורם לצרכים ופערים חברתיים הקיימים בקהילה, ועבודה תוך שיתוף פעולה הדוק הן עם הפקולטות בקמפוס והן עם האגף לשירותים חברתיים בעיריית רחובות, ובנוסף לרתום את התעשייה בעיר.

כמו כן, התפקיד מיועד לפיתוח תכניות חדשות לצורך העמקת המעורבות של סטודנטים, בהתאמה לתחומי העניין והידע הנלמדים בקמפוס ולצרכי הקהילה. בנוסף, יצירת אפשרויות מעורבות משמעותיות עבור הסטודנטים בשותפות עם ארגונים רלוונטיים בעיר.

**דרישות התפקיד:**

• תואר ראשון ( יתרון לבעלי רקע אקדמי הנלמד בפקולטה)

• ניסיון קודם ביצירת שותפויות ורקע בתחום החברתי – יתרון.

• יכולת ארגונית גבוהה, יוזמה, אחריות, עבודה בצוות ויחסי אנוש מעולים.

• ידיעת השפה העברית על בוריה, ואנגלית ברמה טובה.

• שליטה ביישומי מחשב Outlook, Excel, Word ורשתות חברתיות.

**היקף המשרה:** חצי משרה- 90 שעות חודשיות, 40 ₪ לשעה. , נדרשת מחויבות לשנתיים.

**תחילת העסקה**: דצמבר 2020

לשלוח קו"ח למייל: refaelboukai@gmail.com

עבור רפאל בוקעי.